Document ID: 31991R3694

UREDBA KOMISIJE (EGS) št. 3694/91
z dne 17. decembra 1991
o spremembi Uredbe (EGS) št. 645/89 z dne 14. marca 1989 in razveljavitvi Uredbe Komisije (EGS) št. 2404/89 z dne 31. julija 1989 o uvrstitvi določenega blaga v kombinirano nomenklaturo
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2658/871 o tarifni in statistični nomenklaturi ter skupni carinski tarifi, kot je bila nazadnje spremenjena z Uredbo (EGS) št. 3537/912, in zlasti člena 9 Uredbe,
ker Uredba Komisije (EGS) št. 645/893 in Uredba (EGS) št. 2404/894 določata merila za uvrstitev, med drugim, kompletov iz dveh oblačilnih predmetov, pripravljenih za prodajo na drobno, v kombinirano nomenklaturo;
ker je bila oznaka KN 6211 nadalje razčlenjena na podštevilke z namenom specificiranja določenih kategorij blaga, ki so predmet znatne trgovinske menjave;
ker to posledično vpliva na izdelke, ki jih pokrivata navedeni uredbi; ker je zato treba črtati točko 2 Priloge k Uredbi (EGS) št. 645/89 ter določiti uvrstitev in razloge za uvrstitev zadevnega blaga ter razveljaviti Uredbo (EGS) št. 2404/89;
ker so ukrepi, določeni v tej uredbi, v skladu z mnenjem Odbora za nomenklaturo,
SPREJELA NASLEDNJO UREDBO:
Člen 1
Blago, opisano v stolpcu 1 priložene preglednice, je sedaj uvrščeno v okviru kombinirane nomenklature v ustrezne oznake KN v stolpcu 2 navedene preglednice.
Člen 2
Točka 2 Priloge k Uredbi (EGS) št. 645/89 se črta in Uredba (EGS) št. 2404/89 se razveljavita.
Člen 3
Ta uredba začne veljati dan po objavi v Uradnem listu Evropskih skupnosti.
Uporablja se od 1. januarja 1992.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 1991

Labels: 3
1